Source: https://www.slov-lex.sk/pravne-predpisy/SK/ZZ/2018/252/20180915
Timestamp: 2019-10-21 19:46:14+00:00
Document Index: 224751

Matched Legal Cases: ['§ 7', '§ 3', '§ 2', '§ 3', '§ 4', '§ 5', '§ 6', '§ 7']

252/2018 Z.z. - Vyhláška Ministerstva školstva, ved... - SLOV-LEX
252/2018 Z.z./
Časová verzia predpisu účinná od 15.09.2018
Vstupnými kritériami pre jednotlivé študijné odbory a jednotlivé učebné odbory sú
analýzy a prognózy o vývoji potrieb trhu práce,
násobok predpokladaného počtu žiakov posledného ročníka základných škôl,
rámcová prognóza novoprijatých žiakov stredných škôl na príslušný školský rok,
verifikovaná dodatočná potreba trhu práce.
Násobok predpokladaného počtu žiakov posledného ročníka základných škôl na príslušný školský rok a rámcová prognóza novoprijatých žiakov stredných škôl na príslušný školský rok sú uvedené v prílohe č. 1.
Všeobecné kritérium a čiastkové kritériá sa vyhodnocujú pre každý študijný odbor a pre každý učebný odbor príslušnej strednej školy samostatne.
Všeobecné kritérium je koeficient, ktorý určuje, ako sa stredná škola vo všetkých súhrnne posúdených čiastkových kritériách odlišuje od priemeru všetkých posudzovaných stredných škôl v príslušnom samosprávnom kraji v posudzovanom študijnom odbore alebo v posudzovanom učebnom odbore; vzorec na výpočet koeficientu je uvedený v prílohe č. 2.
Vzorec na výpočet najvyššieho počtu žiakov prvého ročníka pre každú strednú školu pre jednotlivé študijné odbory a jednotlivé učebné odbory je uvedený v prílohe č. 3.
Čiastkovými kritériami pre gymnázium a strednú športovú školu sú
pomer miery zamestnanosti absolventov k miere zamestnanosti v príslušnom okrese,
pomer priemernej mzdy absolventov k priemernej mzde v príslušnom okrese,
podiel absolventov pokračujúcich v štúdiu na vysokej škole,
ďalšie kritériá podľa § 7.
Mierou zamestnanosti absolventov sa rozumie priemerný percentuálny podiel zamestnaných absolventov na celkovom počte zamestnaných absolventov, nezamestnaných absolventov a absolventov mimo evidencie uchádzačov o zamestnanie v mesiacoch máj až júl nasledujúceho roka po ukončení štúdia. Zamestnanými absolventmi sa rozumejú absolventi, ktorí sú v pracovnoprávnom vzťahu alebo samostatne zárobkovo činnými osobami. Váha kritéria pomeru miery zamestnanosti absolventov k miere zamestnanosti v príslušnom okrese je 20 % z celkovej sumy váh.
Priemernou mzdou absolventov sa rozumie priemerný vymeriavací základ na účely úrazového poistenia absolventov, ktorí boli v mesiacoch máj až júl nasledujúceho roka po ukončení štúdia v pracovnoprávnom vzťahu. Váha kritéria pomeru priemernej mzdy absolventov k priemernej mzde v príslušnom okrese je 10 % z celkovej sumy váh.
Váha kritéria podielu absolventov pokračujúcich v štúdiu na vysokej škole je 50 % z celkovej sumy váh.
Ak na základe všeobecného kritéria je gymnáziu alebo strednej športovej škole pridelený nižší počet žiakov ako 17, pridelený počet žiakov sa prerozdelí medzi ostatné gymnáziá alebo stredné športové školy, ktorým bolo na základe vyhodnotenia všeobecného kritéria pridelených najmenej 17 žiakov.
Čiastkovými kritériami pre strednú odbornú školu sú
uplatniteľnosť absolventov v odbore vzdelávania,
podiel absolventov pokračujúcich v ďalšom štúdiu,
spolupráca strednej odbornej školy so zamestnávateľmi,
Mierou zamestnanosti absolventov sa rozumie priemerný percentuálny podiel zamestnaných absolventov na celkovom počte zamestnaných absolventov, nezamestnaných absolventov a absolventov mimo evidencie uchádzačov o zamestnanie v mesiacoch máj až júl nasledujúceho roka po ukončení štúdia. Zamestnanými absolventmi sa rozumejú absolventi, ktorí sú v pracovnoprávnom vzťahu alebo samostatne zárobkovo činnými osobami. Váha kritéria pomeru miery zamestnanosti absolventov k miere zamestnanosti v príslušnom okrese je 15 % z celkovej sumy váh.
Uplatniteľnosť absolventov v odbore vzdelávania je vyjadrená percentuálnym podielom počtu absolventov, ktorí boli v mesiacoch máj až júl nasledujúceho roka po ukončení štúdia zamestnaní v povolaní zodpovedajúcom príslušnému odboru vzdelávania, na celkovom počte zamestnaných absolventov príslušnej strednej odbornej školy v príslušnom študijnom odbore alebo v príslušnom učebnom odbore v mesiacoch máj až júl nasledujúceho roka po ukončení štúdia. Váha kritéria uplatniteľnosti absolventov v odbore vzdelávania je 10 % z celkovej sumy váh.
Podiel absolventov pokračujúcich v ďalšom štúdiu je podiel absolventov, ktorí po ukončení štúdia v priebehu kalendárneho roka pokračovali v štúdiu na vyššom stupni vzdelania, na celkovom počte absolventov. Váha kritéria podielu absolventov pokračujúcich v ďalšom štúdiu je
Spoluprácou strednej odbornej školy a zamestnávateľov sa rozumie podiel žiakov v dennej forme štúdia vykonávajúcich praktické vyučovanie na základe zmluvy o duálnom vzdelávaní alebo zmluvy o poskytovaní praktického vyučovania na celkovom počte žiakov v dennej forme štúdia. Váha kritéria spolupráce strednej odbornej školy so zamestnávateľmi je 40 % z celkovej sumy váh.
Ak na základe všeobecného kritéria je strednej odbornej škole pridelený nižší počet žiakov ako deväť, pridelený počet žiakov sa prerozdelí medzi ostatné stredné odborné školy, ktorým bolo na základe vyhodnotenia všeobecného kritéria pridelených najmenej deväť žiakov.
Čiastkovými kritériami pre konzervatórium sú
Mierou zamestnanosti absolventov sa rozumie priemerný percentuálny podiel zamestnaných absolventov na celkovom počte zamestnaných absolventov, nezamestnaných absolventov a absolventov mimo evidencie uchádzačov o zamestnanie v mesiacoch máj až júl nasledujúceho roka po ukončení štúdia. Zamestnanými absolventmi sa rozumejú absolventi, ktorí sú v pracovnoprávnom vzťahu alebo samostatne zárobkovo činnými osobami. Váha kritéria pomeru miery zamestnanosti absolventov k miere zamestnanosti v príslušnom okrese je 25 % z celkovej sumy váh.
Priemernou mzdou absolventov sa rozumie priemerný vymeriavací základ na účely úrazového poistenia absolventov, ktorí boli v mesiacoch máj až júl nasledujúceho roka po ukončení štúdia v pracovnoprávnom vzťahu. Váha kritéria pomeru priemernej mzdy absolventov k priemernej mzde v príslušnom okrese je 25 % z celkovej sumy váh.
Uplatniteľnosť absolventov v odbore vzdelávania je vyjadrená percentuálnym podielom počtu absolventov, ktorí boli v mesiacoch máj až júl nasledujúceho roka po ukončení štúdia zamestnaní v povolaní zodpovedajúcom príslušnému odboru vzdelávania, na celkovom počte zamestnaných absolventov príslušného konzervatória v príslušnom študijnom odbore v mesiacoch máj až júl nasledujúceho roka po ukončení štúdia. Váha kritéria uplatniteľnosti absolventov v odbore vzdelávania je 30 % z celkovej sumy váh.
Ďalšie kritériá, ktoré možno použiť, sú
vzdelávacia kapacita školy,
naplnenosť tried,
odporúčaný normatív materiálno-technického a priestorového zabezpečenia,
splnenie kvalifikačných predpokladov na výkon pedagogickej činnosti a na výkon odbornej činnosti,
výsledky žiakov pri ukončovaní štúdia,
výsledky z celoslovenských kôl súťaží alebo predmetových olympiád a výsledky medzinárodných kôl súťaží alebo predmetových olympiád,
výsledky monitorovania a hodnotenia kvality výchovy a vzdelávania vykonaných Štátnou školskou inšpekciou,
výchova a vzdelávanie na národnostne zmiešanom území,
odborné vzdelávanie a príprava žiakov so špeciálnymi výchovno-vzdelávacími potrebami,
zabezpečenie dostupnosti odborného vzdelávania a prípravy na území samosprávneho kraja,
odbor vzdelávania poskytovaný len v jednej strednej odbornej škole na celom území Slovenskej republiky.
Váha kritérií podľa odseku 1 je 20 % z celkovej sumy váh.
Ak v príslušnom študijnom odbore alebo v príslušnom učebnom odbore nie sú žiadni absolventi alebo príslušný študijný odbor alebo príslušný učebný odbor ukončil nízky počet absolventov, na vyhodnocovanie kritérií sa používajú údaje za absolventov v príbuzných študijných odboroch alebo v príbuzných učebných odboroch príslušnej strednej školy.
Ak v príslušnom gymnáziu alebo v príslušnej strednej športovej škole v príslušnom študijnom odbore alebo v príbuznom študijnom odbore nie sú žiadni absolventi, príslušnému gymnáziu alebo príslušnej strednej športovej škole sa pridelí 40 % z priemerného najvyššieho počtu žiakov v samosprávnom kraji na jedno gymnázium alebo na jednu strednú športovú školu pre príslušný študijný odbor alebo pre príbuzný študijný odbor, najmenej však 17 žiakov.
Ak v príslušnej strednej odbornej škole v príslušnom študijnom odbore, príslušnom učebnom odbore, príbuznom študijnom odbore alebo v príbuznom učebnom odbore nie sú žiadni absolventi, na základe posúdenia kritéria spolupráce strednej odbornej školy so zamestnávateľmi sa určia tieto počty žiakov prvého ročníka:
100 % z priemerného najvyššieho počtu žiakov na jednu strednú odbornú školu, ak stredná odborná škola má so zamestnávateľom uzatvorenú zmluvu o duálnom vzdelávaní pre príslušný študijný odbor, príslušný učebný odbor, príbuzný študijný odbor alebo pre príbuzný učebný odbor, najmenej však deväť žiakov,
90 % z priemerného najvyššieho počtu žiakov na jednu strednú odbornú školu, ak stredná odborná škola má so zamestnávateľom uzatvorenú zmluvu o poskytovaní praktického vyučovania pre príslušný študijný odbor, príslušný učebný odbor, príbuzný študijný odbor alebo pre príbuzný učebný odbor, najmenej však deväť žiakov, alebo
80 % z priemerného najvyššieho počtu žiakov na jednu strednú odbornú školu, ak stredná odborná škola a zamestnávateľ nemajú uzatvorenú zmluvu o poskytovaní praktického vyučovania pre príslušný študijný odbor, príslušný učebný odbor, príbuzný študijný odbor alebo pre príbuzný učebný odbor, najmenej však deväť žiakov.
Ak v príslušnom konzervatóriu v príslušnom študijnom odbore alebo v príbuznom študijnom odbore nie sú žiadni absolventi, príslušnému konzervatóriu sa pridelí 100 % z priemerného najvyššieho počtu žiakov v samosprávnom kraji na jedno konzervatórium pre príslušný študijný odbor alebo pre príbuzný študijný odbor.
Najvyšší počet žiakov pre každú strednú školu v členení na jednotlivé študijné odbory a jednotlivé učebné odbory zverejňuje samosprávny kraj podľa prílohy č. 4.
Násobok predpokladaného počtu žiakov posledného ročníka základných škôl
pre jednotlivé samosprávne kraje na školský rok 2019/2020
Prevziať prílohu - Vzorec na výpočet koeficientu podľa § 3 ods. 2
Prevziať prílohu - Najvyšší počet žiakov v študijnom odbore a učebnom odbore v príslušnej strednej škole
§ 2 Vstupné kritériá
§ 3 Všeobecné kritérium a čiastkové kritériá
§ 4 Čiastkové kritériá pre gymnázium a strednú športovú školu
§ 5 Čiastkové kritériá pre strednú odbornú školu
§ 6 Čiastkové kritériá pre konzervatórium
§ 7 Ďalšie kritériá
Číslo: 252/2018 Z. z.
Názov: Vyhláška Ministerstva školstva, vedy, výskumu a športu Slovenskej republiky, ktorou sa ustanovujú kritériá na určovanie najvyššieho počtu žiakov prvého ročníka stredných škôl
Dátum účinnosti od: 15.09.2018
2. 15.09.2018 -